n_a

MAELEZO KWA WATEJA

  Kuwa shujaa wa afya kwako wewe na familia yako

  MAELEZO KWA WATEJA - BIMA YA NHIF KIFUNIKO CHA JUU

  Bima ya NHIF Kifuniko cha juu ni bima ya matibabu nchini Kenya ya
  kutegemewa zaidi, inayopatikana kwa urahisi na yenye bei nafuu ambayo
  inakuwezesha wewe na familia yako kufurahia manufaa yanayotokana na
  bima hiyo. Bima ya NHIF Kifuniko cha juu inakupa wewe na familia yako
  uhakika kwamba mahitaji yako ya afya yanashughulikiwa ipasavyo wakati
  mtu ni mgonjwa au kuna ajali.

  JE MANUFAA YA BIMA YA NHIF KIFUNIKO CHA JUU NI YAPI?

  Kama mwanachama anayenufaika na NHIF Kifuniko cha juu, wewe na familia
  yako mtafurahia huduma mbalimbali za kipekee zenye manufaa yafuatayo:

-   Bima kamili ya matibabu (kwa wagonjwa wanao lazwa na pia wagonjwa
    wanao tibiwa na kuruhusiwa kwenda nyumbani)

-   Bima inayolipa gharama ya kujifungua

-   Bima ya kushughulikia magonjwa sugu

  JE, BIMA YA NHIF KIFUNIKO CHA JUU INA SIFA ZIPI ZA KIPEKEE?

  Mbali na manufaa mbalimbali ambayo hayalinganishwi na bima nyingine
  nchini, NHIF Kifuniko cha juu inawapa wanachama wake manufaa mengine.
  Manufaa haya ni pamoja na;

-   Hakuna kikwazo cha umri - Hii ni bima ya afya ya kitaifa kwa Wakenya
    wote

-   Hakuna kutengwa kwa sababu ya magonjwa yaliyokuwepo hapo awali
    magonjwa yote yanatibiwa ukiwa na Bima ya NHIF Kifuniko cha juu.

-   Bima kwa familia na ambayo inashughulikia mahitaji ya afya ya
    familia nzima

-   Inapatikana nchini kote katika zaidi ya wahudumu 2,000 wa afya walio
    pewa kibali na NHIF kuhudumia wateja walio na bima hii

-   Matawi ya NHIF yanayopatikana nchini kote ili uweze kushughulikiwa

-   Hakuna amana inayohitajika ili ulazwe hosipitalini

-   Hakuna kulipa malipo mengine kupata huduma katika vituo vya afya
    vilivyo katika kundi A

  JE, NI NANI ANAWEZA KUPATA BIMA YA NHIF KIFUNIKO CHA JUU?

  Wakenya wote walio na umri wa zaidi ya miaka 18 wana haki ya
  kujisajili kwa uwanachama wa NHIF ili kunufaika na bima ya NHIF
  Kifuniko cha juu. Unaweza kujisajili kuwa mwanachama wa NHIF Kifuniko
  cha juu kama mtu binafsi ama kama familia. Uwanachama wa familia
  unakuruhusu kujumuisha mke au mume wako (mmoja tu) na watoto wote
  walio chini ya umri wa miaka 18.

  JE, BIMA YA NHIF KIFUNIKO CHA JUU INA GHARAMA GANI?

  Gharama ya Bima ya NHIF Kifuniko cha juu ni shilingi 6,000 kila mwaka
  au shilingi 500 kila mwezi. Mwanachama anaweza kulipa malipo ya bima
  kila mwaka, mara mbili kwa mwaka, mara tatu kwa mwaka au kila mwezi.

  JE, NI NINI KINAWEZA KUTOKEA IKIWA SIWEZI KULIPA 500/- MARA MOJA?

  Kupitia NHIF kipochi cha mtandao, mwanachama anaweza kuweka akiba
  kuanzia shilingi 18/= kila siku. Akiba ya shilingi 18/= kila siku
  itakuwezesha kuafikia kiwango cha malipo ya bima cha shilingi 500/=
  kila mwezi. Kisha mwanachama anaweza kuhamisha pesa hizo kwenye
  akaunti ya NHIF kila mwezi huku akiendelea kupata huduma bora za
  matibabu wakati wowote anapozihitaji.

  JE, NINAWEZAJE KUJISAJILI KWA BIMA YA NHIF KIFUNIKO CHA JUU?

  Ili ujisajili, tembelea tawi lolote la NHIF kati ya matawi 93 yaliyopo
  nchini, vituo vya huduma kote nchini. Mwanachama pia anaweza
  kujisajili mtandaoni kwenye tovuti ya www.nhif.or.ke

  JE, NINAHITAJI NINI KUJISALI?

  Wakati unapojisajili, mwanachama anahitaji kuambatanisha nakala
  zifuatazo kwenye fomu ya maombi:

-   Nakala ya kitambulisho

-   Picha ya pasipoti - yenye rangi

-   Nakala ya kitambulisho cha mke/mume ikiwa una sajili familia kwa
    bima

-   Cheti cha kuzaliwa (au arifa ya kuzaliwa kwa watoto, hii hutumika
    kwa watoto walio chini ya miezi 6) cha kila mtoto ikiwa unajisajili
    familia kwa bima.

-   Picha ya pasipoti ya mke/mume na mtoto/watoto - yenye rangi

-   Fomu ya maombi iliyojazwa ifaavyo ambayo inapatikana katika tawi
    lolote la NHIF, kituo chochote cha huduma au kwenye tovuti ya NHIF.

  KUJISAJILI MTANDAONI

  Tembelea tovuti ya NHIF kwenye www.nhif.or.ke

  Bofya aikoni ya kazi binafsi

  Andika namba yako ya kitambulisho/namba ya kitambulisho cha ugeni/ au
  nambari ya pasipoti

  Ambatanisha nakala ya kitambulisho na picha ya pasipoti

  Kujumuisha mume/mke kwenye bima, toa maelezo katika nafasi iliyotolewa
  na uambatanishe kitambulisho, picha ya pasipoti na cheti cha ndoa (sio
  lazima)

  Kujumuisha watoto kwa bima, toa maelezo yao katika nafasi iliyotolewa
  na uambatanishe picha zao za pasipoti na vyeti vyao vya kuzaliwa.

  Kamilisha usajili kwa kubonyeza wasilisha

  Mwanachama atapokea barua pepe itakayo kuwa na namba ya uwanachama wa
  NHIF na maelekezo kuhusu namna ya kutoa malipo ya bima.

  KUMBUKA: Ni muhimu kuhakikisha kuwa wategemezi wote wametajwa na
  kusajiliwa ili kuwawezesha kupata huduma za matibabu kutokana na bima
  hii. Kwa bima ya kifamilia, mmoja kati ya mke au mume anaweza
  kujisajili kama anayesimamia wote na ndiye anayewasiliana na NHIF na
  atajulikana kama mwanachama MKUU.

  JE, NITAPATA KADI YA UWANACHAMA MARA TU NINAPOMALIZA KUJISAJILI?

  Mara tu baada ya kujisajili, mwanachama ataarifiwa kuhusu namba yake
  ya uanachama. Kadi ya uwanachama wa NHIF inaweza kuchukuliwa baada ya
  siku 14 za kazi katika tawi ambalo ulijisajili. Mtu pia anaweza kuomba
  kukusanya kadi katika kituo cha NHIF kilicho karibu naye

  JE, NI BAADA YA MUDA GANI BAADA YA KUJISAJILI NDIPO NINAWEZA KUANZA
  KUTUMIA BIMA ILI NIPATE HUDUMA ZA MATIBABU?

  Wanachama wa Kifuniko cha juu wataanza kunufaika kutokana na bima ya
  Kifuniko cha juu baada ya kipindi cha siku 60 za kazi.

  JINSI YA KUPATA HUDUMA ZA AFYA UKITUMIA NHIF KIFUNIKO CHA JUU

  Mara baada ya mwanachama kujisajili, kupokea kadi ya uwanachama na
  kuanza kulipa malipo ya kila mwezi, yeye anaweza kuanza kufurahia
  manufaa ya Kifuniko cha juu kwa kupokea huduma ya afya kwa wahudumu
  walio pewa kibali na NHIF kutoa huduma kote nchini.

  HUDUMA ZA MGONJWA ASIYELAZWA

  Wanachama watahitajika kuchagua kituo cha afya kimoja wangependa
  kwenda kupata huduma msingi ya afya ilio karibu na makaazi ya
  mwanachama mkuu na wategemezi waliotajwa kwenye bima. Ili kunufaika
  zaidi, chagua kituo cha afya ambacho unaweza kwenda kwa urahisi wakati
  wowote.

  HUDUMA ZA KULAZWA AU RUFAA

  Kwa huduma za kulazwa ama kwa mgonjwa asiyelazwa hosipitalini lakini
  hali yake haiwezi kutibiwa katika kituo cha afya alicho jiandikisha,
  mwanachama atapewa rufaa kwenda kwa kituo cha matibabu anachopendelea.

  JE, NINAWEZAJE KUCHAGUA KITUO CHA MATIBABU YA MGONJWA ASIYELAZWA
  NINACHOPENDELEA?

1.  Rejelea orodha ya NHIF ya vituo vya afya vilivyo pewa kibali na
    utambue

  kituo cha afya kisichowalaza wagonjwa ambacho ungependa kutembelea.
  Mwanachama atapewa orodha ya vituo hivyo vya afya anapojisajili.
  Orodha hii pia inapatikana katika matawi ya NHIF au inaweza kupatikana
  kutoka tovuti ya NHIF www.nhif.or.ke.

2.  Jaza ifaavyo fomu ya kuchagua kituo cha afya unachopendelea (NHIF
    Fomu 2)

  na uambatanishe nakala ya kitambulisho. Fomu hii inapatikana katika
  matawi ya NHIF, kwenye tovuti ya NHIF www.nhifor.ke au katika kituo
  cha afya unachopendelea.

3.  Wasilisha fomu ya kuchagua kituo cha afya ulichopenda kwa tawi la
    NHIF

  lililo karibu nawe, au kituo cha huduma kilicho karibu nawe au katika
  kituo cha kutoa afya ulichochagua ili kishughulikiwe zaidi.

4.  Anza kufurahia manufaa ya bima ya Kifuniko cha juu katika kituo cha
    afya

  unachopenda baada ya malipo kukubaliwa na baada ya kipindi cha siku 60
  za kazi.

  KWA NINI NICHAGUE KITUO KIMOJA PEKEE CHA AFYA?

-   Kituo cha afya kita patikana kwa urahisi hasa katika hali za dharura
    kwa wanachama

-   Mwanachama atakuwa na historia ya matibabu hivyo basi kurahisisha
    hatua ya kupendekezewa matibabu na rufaa

  JE, UCHAGUZI WA KITUO CHA AFYA ITAKUAJE KAMA MIMI NA FAMILIA YANGU
  TUNAISHA KATIKA MIJI TOFAUTI?

  Wanachama wanashauriwa kuchagulia wategemezi wao kituo cha afya
  kulingana na urahisi wa upatikanaji wa kituo cha afya na mahitaji ya
  familia,

  JE, NINARUHUSIWA KUBADILISHA KITUO CHA AFYA NILICHO CHAGUA KWA
  MATIBABU?

  Mtu anaruhusiwa kubadilisha kituo cha afya muda baada ya muda. NHIF
  hutangaza mara kwa mara muda huu wa mabadilisho kupitia njia mbali
  mbali za mawasiliano.

  JE, NIWAWEZA KUFANYA NINI KAMA NINA HITAJI KUTEMBELEA KITUO CHA AFYA
  KAMA NIMESAFIRI AU SIWEZI KUFIKIA KITUO CHA AFYA NILICHO CHAGUA KWA
  MATIBABU?

  Wanachama na wategemezi watatibiwa kwa huduma ya "Dharura" kwa
  wagonjwa wasio hitaji kulazwa, katika kituo chochote cha afya na
  ufidiaji wa pesa utafanywa katika kituo cha afya kilicho pendekezwa na
  mwanachama au wategemezi wake.

  JE, NINAHITAJI KUTOA HATI ZOZOTE ILI NIPATE HUDUMA ZA MATIBABU?

  Ndiyo. Wanachama na wategemezi wao watahitajika kutoa hati zifuatazo
  ili waweza kupata huduma za matibabu:

-   Kadi halali ya picha ya NHIF (moja tu kwa kila familia)

-   Nakala ya kitambulisho cha mwanachama mkuu.

-   Nakala ya kitambulisho cha mke/mume ikiwa yeye ndiye mgonjwa.

-   -Nakala ya cheti cha kuzaliwa kama mgonjwa ni mtoto

  TAARIFA YA KIJUMLA KUHUSU UANACHAMA WA NHIF

  1. JINSI YA KUSAHISHA AU KUFANYA MABADILIKO KWENYE KADI YAKO YA NHIF?

  Kutokana na sababu kadhaa, mwanachama anahitaji kufanya mabadiliko
  kwenye uwanachama wake wa NHIF muda baada ya muda.

  Kwa kila badiliko, mwanachama atahitajika kujaza fomu ya mabadiliko na
  kuiwasilisha katika tawi la NHIF au kituo cha huduma kilicho karibu.

  Wanachama pia wanaweza kupata fomu kwenye tovuti ya NHIF
  www.nhif.or.ke

  A. JINSI YA KUENDELEA KUCHANGIA BIMA YA NHIF KIFUNIKO CHA JUU KAMA
  MWANACHAMA AMEACHA AJIRA RASMI?

  Wanachama wanahitajika kujaza fomu ya mabadiliko na kuomba
  kubadilishwa hali ya ajira, kisha waanze kulipa malipo ya kila mwezi
  ya 500/= kupitia njia zozote rahisi za kulipa za NHIF.

  B. JINSI YA KUONGEZA MKE AU MUME KWENYE BIMA YA NHIF KIFUNIKO CHA JUU

  Mwanachama anastahili kujaza fomu 26 ya mabadiliko ya NHIF na
  kuambatanisha nakala zifuatazo:

  - Nakala ya kitambulisho

  - Nakala ya kitambulisho cha mke au mume

  - Picha ya pasipoti ya rangi ya mke/mume

  C. JINSI YA KUBADILISHA MKE AU MUME KWENYE BIMA

  Mwanachama anastahili kujaza fomu 26 ya mabadiliko ya NHIF na
  kuambatanisha nakala zifuatazo;

-   Nakala ya kitambulisho

-   Nakala ya kitambulisho cha mke au mume mpya

-   Picha ya pasipoti ya rangi ya mke/mume mpya

-   Nakala ya cheti cha kifo/cheti cha talaka inapohitajika

-   Nakala ya cheti cha ndoa au afidaviti iliyoapwa kutoka kwa kamishina
    wa

  viapo

  D. JINSI YA KUONGEZA MTOTO AU WATOTO KWENYE BIMA YA NHIF KIFUNIKO CHA
  JUU

  Mwanachama anastahili kujaza fomu 26 ya mabadiliko ya NHIF na
  kuambatanisha nakala zifuatazo;

-   Nakala ya kitambulisho

-   Nakala ya cheti cha kuzaliwa kwa kila mtoto au arifa ya kuzaliwa kwa
    mtoto aliye chini ya miezi sita 6

-   Picha ya pasipoti ya rangi ya kila mtoto

  2. JINSI YA KUUREJESHA UANACHAMA WAKO WA NHIF

  Kama ulikuwa mwanachama wa NHIF na uka sitisha uwanachama wako kwa
  sababu tofauti. Unaweza kuufufua uwanachama wako na kuanza kufurahia
  manufaa ya bima ya NHIF Kifuniko cha juu kwa kutumia kipindi cha
  MSAMAHA unachopatiwa kwa wanachama wote wa awali wa NHIF walio acha
  kutoa malipo ya mara kwa mara ya bima. Muda wa msamaha utatumika
  ifuatvyo;

  a. Wanachama waliojiajiri na wamekosa kulipa malipo ya bima kati ya
  miezi 1 - 12

  wanaweza;

-   Kulipa malipo yaliyochelewa pamoja na adhabu ya kutokulipa ili
    waweze kupata manufaa ya bima papo hapo. AU

-   Kulipa malipo yaliyochelewa bila adhabu ya kutokulipa, lakini
    watazuiliwa kupata manufaa ya bima kwa siku sitini (60).

  Kumbuka: Mwanachama ana siku 5, kuanzia tarehe ya kulipa malipo
  yaliyochelewa, kukamilisha malipo ya adhabu ya kutolipia bima.

  b. Wanachama waliojiajiri na hawajalipia malipo ya bima ya kila mwezi
  kwa zaidi ya miezi 12 watahitajika kuanza upya. Hawatakuwa na fursa ya
  kulipa malipo ya adhabu ya kutolipia bima kila mwezi na kupata nafasi
  ya kufurahia manufaa na bima mara moja. Pia mwanachama huyu atazuiliwa
  kupata manufaa ya bima kwa siku sitini (60).

  3. KATEGORIA ZA VITUO VYA KUTOA MATIBABU

  NHIF sasa hivi ina zaidi ya wahudumu wa afya 2,000 walio pewa kibali
  cha kutoa huduma bora ya afya kwa wanachama wake. Wahudumu hawa wame
  gawanywa katika kudi tatu kulingana na huduma wanazotoa na aina ya
  mkataba waliosaini kati yao na NHIF

  WAHUDUMU WA AFYA KATIKA KATEGORIA A:

  Hosipitali zote za sirikali. Hosipitali hizi zinatoa huduma za
  matibabu zikiwa ni pamoja na huduma unazopokea kama mgonjwa
  anayetibiwa na kuruhusiwa kwenda nyumbani, mgonjwa anayelazwa
  hosipitalini, huduma za ujauzito na huduma za upasuaji. Wanachama
  wanaopata huduma hizi hawahitaji kutoa malipo yoyote. Wanaweza kwenda
  na kutoka katika kituo cha afya bila kulipa chochote.

  WAHUDUMU WA AFYA KATIKA KATEGORIA B:

  Sana sana vituo hivi vya afya vinahusishwa na kanisa au dhehebu fulani
  na baadhi ya hospitali za kibinafsi. Vituo hivi hutoa huduma kwa
  wagonjwa wanaolazwa, wagonjwa wanaotibiwa na kuruhusiwa kwenda
  nyumbani na huduma kwa mama wajawazito ikiwa ni pamoja na upasuaji ili
  aweze kujifungua na kupata mtoto. Wanachama wanaweza hitajika
  kuchangia na kulipia upasuaji kama ni mkubwa. Hata hivyo, huduma
  zingine zozote zimegharamiwa na NHIF na huhitaji kuzilipia.

  WAHUDUMU WA AFYA KATIKA KATEGORIA C:

  Hizi ni hosipitali za kibinafsi zenye gharama ya juu. Bili ya
  mwanachama inalipwa kulingana na kiwango kilichoamuliwa hapo awali
  kinachojulikana kama punguzo. Malipo haya yanalingana na mkataba kati
  ya NHIF na hosipitali husika. Wanachama watatakiwa kulipia tofauti ya
  gharama husika aidha wao wenyewe au kupitia bima ingine ya matibabu.

  4. AINA YA HUDUMA YA AFYA INAYOPATIKANA KWA BIMA YA NHIF

  KIFUNIKO CHA JUU

1.  Ushauri wa kimatibabu - mgonjwa anayetibiwa na kuruhusiwa kwenda

  nyumbani na mgonjwa anaye lazwa wana pata ushauri wa matibabu kutoka
  kwa muuguzi mhusika kulingana na matibabu yanayohitajika.

2.  Vipimo vya maabara na uchunguzi kwa ujumla - kwa uchunguzi msingi wa

  mara kwa mara ikiwa ni pamoja na kufuatilia mama wajawazito, uchunguzi
  wa saratani ya mlango wa kizazi na saratani ya sehemu za uume miongoni
  mwa uchunguzi mwingine.

3.  Dawa zinazotumika katika matibabu na dawa unazopewa - Kulingana

  na mahitaji ya matibabu unayopewa unapotembelea kituo cha afya na
  kuruhusiwa kwenda nyumbani au kipindi unapo lazwa hosipitalini

4.  Huduma za rufaa - kwa ugonjwa ambao hauwezi kutibiwa katika kituo
      cha

  afya kilicho pendekezwa, mgonjwa hupewa rufaa ya kupata matibabu bora
  kulingana na miongozo na utaratibu wa kitaifa ya rufaa.

5.  Huduma za Meno - huduma za kung'oa jino

6.  Huduma za Radiolojia - bima inalipia eksirei inayotumika wakati
      mgonjwa

  ana tibiwa na kuruhusiwa kwenda nyumbani ama ana lazwa. llhali
  uchunguzi wa MRI na CT unapatikana katika vituo vya afya maalumu
  zilizo katika mfumo wa rufaa na NHIF ndio wanao idhinisha mgonjwa
  kuweza kupata huduma hizi.

7.  Huduma za wagonjwa waliolazwa - huduma hizi ni pamoja na malazi/bei

  unazolipia kitanda hosipitalini, huduma ya uuguzi, ushauri wa daktari,
  Dawa zilizo agizwa na daktari, huduma za maabara, upasuaji,
  tibamaungo, ushauri wa daktari mtaalamu na matibabu

8.  Huduma kwa mama mjamzito - huduma hizi ni pamoja na huduma za kabla

  ya kujifungua, kujifungua- kupitia njia ya kawaida au upasuaji, huduma
  za baada ya kujifungua, Ufyonzaji mabaki ya mtoto tumboni na huduma za
  kupanga uzazi

9.  Huduma ya Ulinzi wa Figo - ikiwa ni pamoja na dialisisi ya figo kwa
      mgonjwa

  anaye tibiwa na kuruhusiwa kwenda nyumbani au mgonjwa anayelazwa. NHIF
  hugharamia vipindi visivyozidi viwili kila wiki. Upasuaji wa
  kupandikizia figo nyingine unafanywa katika vituo vilivyoidhinishwa na
  NHIF.

10. Huduma za matibabu dhidi ya utegemezi wa dawa za kulevya na
      uwezeshaji

  wa kuishi bila utegemezi wa dawa za kulevya - katika vituo vya
  marekebisho vilivyoidhinishwa kwa kipindi kisichozidi kimoja kila
  mwaka.

11. Matibabu ya magonjwa sugu - Wanachama wanao tangaza magonjwa kama

  shinikizo la damu, saratani na kisukari watapewa huduma za matibabu
  katika vituo vilivyoidhinishwa na NHIF.

  JINSI YA KULIPA MALIPO YA BIMA YA NHIF

  NHIF inatumia njia mbalimbali za kulipa ili kuwarahishia wanachama
  wake wanapo toa malipo yao. Wanachama wanaweza kuchagua njia yoyote
  ile ya malipo kwa kuchagua miongoni mwa baadhi ya njia za malipo
  zilizopo zitakazo wafaa. Njia za malipo zilizopo ni pamoja na;

  1. Kulipa kupitia simu - M-PESA

  2. NHIF pochi la mtandao

  3. Malipo kwa kutumia USSD

  4. Kulipa katika Benki kupitia; Benki ya Equity, Benki ya Kitaifa ya
  Kenya (NBK),

  Kenya Commercial Benki (KCB), Co-operative Benki na Benki ya Posta

  Kumbuka: Tarehe 9 kila mwezi ndio tarehe ya mwisho ya kulipa malipo ya
  bima

  1) Jinsi ya kulipa kupitia M-Pesa

-   Nenda kwenye M-PESA - chagua lipa na M-PESA - chagua malipo

-   Andika namba ya biashara 200222

-   Andika namba ya akaunti (tumia namba ya kitambulisho ya anayelipa)

-   Weka kiasi cha pesa ambacho mwanachama angependa kulipa (kiwango cha
    chini zaidi ni 500/=)

-   Andika PINI ya M-PESA

-   Thibitisha kwamba maelezo yote ni sahihi na ubonyeze sawa

-   Mwanachama atapokea barua pepe kutoka M-PESA inayothibitisha kwamba
    pesa zimehamishwa hadi akaunti ya NHIF.

  2) Jinsi ya kulipa kupitia NHIF pochi la mtandao

  Hatua ya 1 - kuipata NHIF pochi la mtandao

  - Weka programu ya NHIF pochi la mtandao kwenye simu yako kwa kuipakua
  kutoka

  Mtandaoni

  - Aikoni ya NHIF rununu itaonekana kwenye skrini

  Kumbuka: NHIF rununu pochi la mtandao inapatkana tu kupitia simu
  mahiri. Hatua ya 1 hufanywa mara moja tu hairudiwi tena.

  Hatua ya 2 - Usajili kwa NHIF pochi la mtandao

-   Bofya kwenye aikoni ya NHIF rununu na ufuate maelezo rahisi ya
    kujisajili yanayotolewa

-   Ingia kwenye programu kwa kuandika namba ya simu na PINI ya pochi la
    mtandao ili upate menyu ya NHIF pochi la mtandao

  Kumbuka: Hakuna haja ya kujisajili tena ikiwa mwanachama alijisajili
  kupitia msimbo wa USSD wa *263# au malipo ya maegesho au huduma za
  maji kupitia Jambolipa. Hatua ya 2 ni hatua ambayo hufanywa mara moja
  tu na hairudiwi tena.

  Hatua ya 3 - Kuongeza akaunti ya NHIF

-   Kutoka menyu kuu ya NHIF pochi la mtandao chagua ongeza NHIF akaunti

-   Andika nambari ya uanachama katika NHIF nambari ya uanachama

-   Andika namba ya simu

-   Chagua ongeza akaunti

-   Mwanachama ataelekezwa kuthibitisha maelezo yake - Chagua thibitisha

  Kumbuka: Hatua ya 3 hufanywa mara moja na haurudiwi tena

  Hatua ya 4 - Weka pesa kwenye NHIF pochi la mtandao yako

-   Hamisha pesa kutoka akaunti ya M-PESA hadi akaunti ya NHIF pochi la
    mtandao

-   Tumia namba ya malipo ya 823263 na uingize namba ya simu kama
    nambari

  ya akaunti

-   Mwanachama atapokea barua pepe kutoka M-PESA kuthibitisha uhamisho
    wa pesa hadi NHIF pochi la mtandao

-   Mwanachama atapokea barua pepe kutoka Jambo lipa inayothibitisha
    kwamba NHIF pochi la mtandao yako imewekwa pesa.

  Kumbuka: Mwanachama anaweza kuweka akiba au kuweka pesa katika akaunti
  ya NHIF pochi la mtandao hadi atakapofikia malipo ya kiasi cha chini
  yanayokubaliwa ya shilingi 500/- kila mwezi.M-PESA hukuruhusu
  kuhamisha hadi shilingi 10/=

  Hatua ya 5 - Kulipa malipo

-   Nenda kwenye NHIF rununu programu/ au aikoni ya NHIF rununu programu
    kwenye simu

-   Chagua kuchangia

-   Andika kiwango cha pesa ungependa kulipa (kiwango cha chini zaidi
    kinachokubaliwa ni 500/=)

-   Chagua akaunti kwa kubonyeza kwenye jina na nambari ya uanachama

-   Chagua lipa kupitia Jambo lipa

-   Thibitisha maelezo kwa kubonyeza thibitisha

-   Ingiza PINI yako ya NHIF pochi la mtandao ili ukamilishe kulipa

  Kumbuka: Katika hatua ya 5, mwanachama atakuwa anahamisha pesa kutoka
  akaunti yake ya kibinafsi ya NHIF e-wallet hadi akaunti kuu ya NHIF

  3) Malipo kwa kutumia USSD

  Hatua ya 1- Usajili

  - Piga * 263 # na ufuate maelezo rahisi ya kujisajili

  Mwanachama atahitajika kuandika jina lake la kwanza, jina la mwisho,
  nambari ya kitambulisho na kuunda PINI

  Kumbuka: Hakuna haja ya kujisajili tena ikiwa mwanchama amejisajili
  kwa NHIF pochi la mtandao au kwa malipo ya maegesho ya magari, huduma
  za maji kupitia Jambo Lipa. Hatua ya 1 ni hatua ambayo hufanywa mara
  moja tu na hairudiwi tena

  Hatua ya 2 - Unda Akaunti kwa kuongeza wategemezi

-   Piga * 263 # kutoka simu ya mkononi

-   Chagua chaguo la 1 - Walengwa - Bonyeza Sawa

-   Chagua chaguo la 1 - Ongeza Akaunti - Bonyeza Sawa

-   Andika namba ya uanachama ya NHIF - NHIF namba ya uanachama

-   Andika PINI ya NHIF pochi la mtandao

  Kumbuka: Hatua ya 2 hufanywa mara moja tu na hairudiwi tena

  Hatua ya 3 - Weka pesa katika NHIF pochi la mtandao

-   Piga * 263 # kutoka kwa simu

-   Chagua chaguo la 2 - kuchangia - kisha bonyeza sawa

-   Chagua walengwa - (jina na uanachama # itaonekana)

-   Weka kiasi cha malipo (kiasi cha chini zaidi ni 500/=)

-   Andika PINI ya NHIF pochi la mtandao